b'\n_START_ARTICLE_\nJakob Knafli\xc4\x8d\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani ljudski \xc5\xa1oli v Cerkvenjaku je v  Vara\xc5\xbedinu obiskoval  gimnazijo, kjer je bil kljub rev\xc5\xa1\xc4\x8dini odli\xc4\x8dnjak. U\xc4\x8ditelji\xc5\xa1\xc4\x8de je kon\xc4\x8dal v  Ljubljani in bil u\xc4\x8ditelj v \xc5\xa0marju pri Jel\xc5\xa1ah, \xc5\xa0entjurju pri Celju, do konca prve svetovne vojne pa  nadu\xc4\x8ditelj v Vrhu nad La\xc5\xa1kim ter Kokarjah v  Zadre\xc4\x8dki dolini po vojni do upokojitve pa v Radvanju pri  Mariboru.\n_START_SECTION_\nDelo\n_START_PARAGRAPH_\nV \xc4\x8dasu austro-ogerske dr\xc5\xbeave se je izkazal s svojim delovanjem v razli\xc4\x8dnih slovenskih dru\xc5\xa1tvih in stiki z slovanskimi narodi, v Vrhu je med svojim 15-letnim slu\xc5\xbebovanjem ustanovil zgledno izobra\xc5\xbeevalno knji\xc5\xbenico, tik pred prvo svetovno vojno pa se je predvsem boril zoper vse ve\xc4\x8dji  germanisti\xc4\x8dni pritisk in objavljal zavzete politi\xc4\x8dne \xc4\x8dlanke v celjski Domovini, U\xc4\x8diteljskem tovari\xc5\xa1u,Slovenskem narodu in drugod. Aktivno je deloval v Narodni stranki, po vojni pa v razli\xc4\x8dnih radvanjskih in mariborskih dru\xc5\xa1tvih. Iz \xc4\x8de\xc5\xa1\xc4\x8dine je prevajal leposlovje in del tega tudi objavil v \xc4\x8dasopisu.'